Islanders vs Stars vedonlyöntivihjeet, ennusteet ja kertoimet\nNHLVS 19 Mar 18:07\nKotiVedonlyöntivihjeetJääkiekkoUsaNhlNew York Islanders Vs Dallas Stars\nNew York Islanders vs Dallas Stars, NHL - 19.3.2022 Otteluennakko ja Vedonlyöntivihjeet\nVankkaan puolustuspelaamiseen tukeutuva New York Islanders pyrkii vesittämään Dallas Starsin pudotuspelihaaveet perjantain ja lauantain välisenä yönä. Islanders on jo omat mahdollisuutensa pudotuspeleihin hukannut ja myöskään Stars ei ole tällä hetkellä pudotuspelipaikoilla, mutta joukkueella on kaikki mahdollisuudet sinne vielä nousta.\nRunkosarjaa on pelaamatta vielä paljon ja mitä tahansa voi tapahtua Dallasin suhteen. Täytyy myös muistaa, että viimeisellä pudotuspelipaikalla oleva Vegas Golden Knights on heikossa vireessä. Starsin on kuitenkin palattava voittojen tielle nopeaan tahtiin ja saatava voittoputkia alle tai muutoin jatkopelit voidaan unohtaa.\nEnnen Montreal Canadiensin kohtaamista Dallas Stars on kolmen ottelun tappioputkessa. Islanders taas on ollut vireessä viime aikoina upouudessa hallissaan.\nOttelun kertoimetNew York Islanders\nIslanders voittaa varsinaisella peliajalla\nMolemmat joukkueet, mutta varsinkin Islander lähti meneillään olevaan kauteen suurin odotuksin. Tulokset ovat kuitenkin olleet erittäin heikkoja, eikä kahdesti peräkkäin konferenssifinaaleihin päässyt Islanders ole ollut lähelläkään odotettua tasoa.\nAlkukausi oli suoraan sanoen katastrofaalinen, mutta viime aikoina saarelaiset ovat saaneet peliään eteenpäin. Esimerkiksi viimeisestä viidestä ottelusta on tullut ainoastaan kaksi tappiota, joista toinen vielä Colorado Avalanchea vastaan.\nIslanders on saanut varsinkin puolustuspelaamisensa lähelle viime kausien tasoa, joka on myös näkynyt konkreettisesti heti tulostaululla. Kokenut päävalmentaja Barry Trotz on saanut Islandersin viisikkopelaamista tiiviimmäksi ja myös maalihanat ovat auenneet paremmin.\nStars on taas ajautunut heikkoon putkeen nousujohteisen jakson jälkeen. Kirjoitushetkellä Dallas on kolmen ottelun tappioputkessa ja sen pelaaminen on ollut suoraan sanoen hengetöntä. Lähes jokainen pelaaja alisuorittaa tällä hetkellä ja siitä kuuluu myös päävalmentaja Rick Bownessin ottaa syitä niskoilleen.\nDallasin viisikkopelaaminen on täysin keskeneräistä, eikä sopivia viisikoita tunnu löytyvän. Potentiaalinen hyökkäys ei tuota tulosta ja myös poissaolot syövät tällä hetkellä Starsin nykyvirettä.\nIslanders saa myös kamppailuun kotiedun ja saarelaiset ovat olleet vahvoja viime aikoina kotonaan - viimeisestä viidestä kotiottelusta neljä on päättynyt Islandersin voittoon.\nNäin ollen vedonlyöntivihjeemme on Islandersin voitto.\nToinen vaihtoehto on myös tukea alle -maaleja, sillä kamppailun maalidotottama on matala. Sekä Islanders että Stars pelaavat puolustuspää edellä, eikä kumpikaan joukkueista mässäile suurilla maalimäärillä.\nMolemmat joukkueet joutuvat myös viikonlopun aikana melkoiseen pelirumbaan, joten kovin kovatempoista lätkää ei viikonloppuna varmaankaan tarjoilla. Islanders ja Stars nimittäin pelaavat kolme ottelua peräkkäisinä päivinä viikonlopun aikana, joten tahti on erittäin kovaa, mikä syö maaliodottamaa entisestään.\nYli 900 voittoa NHL:ssä saavuttanut Barry Trotz voitti Washington Capitalsin kanssa Stanley Cupin vuonna 2018, jonka jälkeen winnipegiläislähtöisen päävalmentaja siirtyi jopa hieman yllättäen New York Islandersiin.\nVaativasta pelityylistä tunnettu Trotz toi Islandersiin sellaista menestystä, mitä ei Long Islandilla olla nähty sitten 1980-luvun jälkeen. Islanders on muun muassa vuoden 2018 jälkeen päässyt kahdesti konferenssifinaaleihin ja ollut voiton päässä Stanley Cup -finaaleista\nNHL:n parhaimpiin valmentajiin kuuluva Trotz omaa vahvan peli-identiteetin, jonka avulla hän on pystynyt tuomaan Islandersiin kadonnutta voittamisen kulttuuria. Tai ainakin pystyi tuomaan.\nTällä kaudella nimittäin menestyminen on pysähtynyt kuin seinään ja Islanders on ottanut selkeän askeleen taaksepäin.\nKausi lähti vaikeasti käyntiin, eikä Islanders pystynyt oikeastaan missään vaiheessa toipumaan siitä. Kenties koko sarjan parhaasta viisikkopuolustuksesta tunnettu Islanders vajosi puolustuksen osalta NHL:n keskikastiin ja hyökkäyspelaaminen oli murheellisen huonoa.\nTällä hetkellä Islanders on saanut parannettua pelaamistaan ja esimerkiksi viisikkopelaaminen näyttää enemmän tutulta Trotzilta.\nKirjoitushetkellä Islanders on kerännyt 57 otteluun 57 pistettä, eikä pudotuspelit ole enää realismia.\nDallas Stars kyntää tällä hetkellä, vaikka tuloskunto pitäisi olla päinvastainen, mikäli paikka pudotuspeleissä kiinnostaa Texasissa. Starsin onneksi kaikki on vielä omissa käsissä, sillä myös muut joukkueet antavat mahdollisuuden Dallasille pudotuspeleihin pelaamalla kehnosti. Stars on ollut myös koronan hampaissa, joten rästipelejä löytyy.\nKautta on vielä paljon jäljellä, mutta tuloksellisesti kelkan pitää kääntyä pikaisesti. En kuitenkaan olisi tästä niinkään vakuuttunut, sillä Starsin pelaaminen on ollut suoraan sanoen hengetöntä.\nViisikkopelaaminen ei toimi ja koko joukkueen pelaaminen on melkoista sekamelskaa, mitä ei ainakaan auta päävalmentaja Bownessin tekemä ketjuruletti. Ikävä fakta Starsin kannalta on se, että oikeastaan jokainen pelaaja alisuorittaa tällä hetkellä.\nPotentiaalinen hyökkäys on ollut koko kauden ajan vaikeuksissa ja Starsin hyökkäyspelaaminen on ollut enemmän tai vähemmän yhden ketjun harteilla. Kyseisessä ketjussa ei myöskään pelaa kukaan kolmikosta Tyler Seguin, Jamie Benn ja Alexander Radulov, jotka tienaavat käsittämättömän suuria summia pellilliseen panokseen nähden.\nToki on myös sanottava, että Starsin pelaamista sekoittaa ikävästi poissaolot. Starsin joukkueesta löytyy paljon poissaoloja, joista merkittävimmät ovat Miro Heiskanen ja Braden Holtby.\nMyös kaksikon Anton Khudobin & Andrej Sekera pelaaminen tässä ottelussa on epävarmaa.\nIslanders ja Stars eivät ole kohdanneet vielä tällä kaudella kertaakaan. Viimeisin kohtaaminen löytyy vuodelta 2020, jolloin Islanders voitti Starsin lukemin 4-3 jatkoajan jälkeen.\nNew York Islanders pelaa kotiottelunsa upouudella UBS Arenalla, johon saarelaiset siirtyivät tällä kaudella pelaamaan. Areena avattiin vasta marraskuussa, joten Islanders joutui pelaamaan alkukauden evakossa.\nIslanders pelasi yhteensä 13 ottelua vieraskentillä alkukauden ajan ennen ensimmäistä kotiotteluaan kaiken kaikkiaan kehnoin tuloksin. Tämä antoi heikon alun koko kaudelle, mutta myös kotikentällä oli selviä käynnistymisvaikeuksia - Islanders tarvitsi kahdeksan yritystä ensimmäiseen kotivoittoon.\nKuten mainittu, tällä hetkellä Islandersin kotipelaaminen on kuitenkin hyvällä tasolla ja voittoja on tullut.\nIslandersin ja Starsin välinen ottelu pelataan lauantaina kello 20.00 Suomen aikaan. Lauantaina on tarjolla paljon primetime -lätkää myös tämän ottelun lisäksi, joten pelattavaa riittää yllin kyllin vedonlyöjän silmin. Kamppailu on nähtävissä perinteisesti Viaplayn puolella.\nSekä Islanders että Stars ovat melkoisen otteluruuhkan keskellä - molemmat joukkueet pelaavat kolme ottelua peräkkäisinä päivinä viikonlopun aikana. Stars hamuaa pisteitä päästäkseen jatkopeleihin, mutta nykyvire kielii muuta. Myös Heiskasen poissaolo on merkittävä koko joukkueen kannalta.\nIslanders on ollut vakuuttava ja odotamme joukkueen olevan vahvempi sekalaista Starsia vastaan.


Teuvo ja Paperitaivas (2014) - Koirakiven Nuorisoseura\nKOIRAKIVEN KESÄTEATTERISSA 2014 TEUVO JA PAPERITAIVAS – LEEVI AND THE LEAVINGS MUSIKAALI\nTeuvo ja Paperitaivas on hauska ja koskettava yhteiskunnallinen musiikkinäytelmä rakennemuutoksesta pikkupaikkakunnalla, jossa paikallista tehdasta uhkaa lakkauttaminen.\nNäytelmän on kirjoittanut Marianne Tikkanen ja musiikki on Gösta Sundgvistin tuotantoa. Ohjaajana on draaman ja komiikan teatterinmoniottelija Auli Eskola. Näytelmän äänentoiston ja musiikin tulee tarjoamaan iskelmä/pop/rock –musiikin puoliammattilaiset Kulman Kundit, kapellimestarina Vesa Tirri.\nTeuvo ja Paperitaivas musiikkinäytelmä kertoo tehtaan vuorotyöporukasta, jolta menee työt alta. Työn merkitys on erilainen eri ihmisten näkökulmasta: toisille tehdas edustaa taivasta, toisille tylsää elämää tehtaan varjossa. Kukin arvioi elämäänsä uudelleen, kun siltä putoaa pohja pois. Moni löytää uuden kiinnostuksen kohteen tehtaan ulkopuolelta ja kääntää elämänsä suuntaa. Tarinan höysteenä on runsaasti nykyajan ilmiöitä.\nNäytelmän pääosassa Teuvo (Jannu Löyskä) on vuorotyöläinen, kuten isänsäkin aikanaan. Vaikka tehdasta ei paikkakunnalla ole tapana kritisoida, Teuvo haluaisi rahoittaa kalliin ralliharrastuksensa jollain muulla kuin kolmosvuoron varamiehen palkalla. Hän päättää etsiä rikkaan vaimon. Tehtaan uusi johtajatar Laura Jurvanen (Ida Raekorpi) tuntuu sopivalta, mutta sitten tulee ilmoitus tehtaan lakkauttamisesta. Kumpikaan ei halua tehtaan loppuvan, joten yhdessä Teuvo ja Laura yrittävät keksiä keinon jatkaa tehtaan toimintaa.\nKoirakiven kesäteatterin näyttelemisestä innostunut harrastajaryhmä valmistaa ensi kesäksi kaksitoista esitystä. Ensi-ilta on jo heinäkuun ensimmäinen päivä. Katsojat tulevat löytämään rooleissa tuttuja heittäytyjiä ja laulajia esim. Niina Konttinen, Keijo Komppa, Ossi Kettunen, Stiina Ruuth, Veera ja Noora Lyömiö, Aki Pekkanen ja muita useissa joukkokohtauksissa.\nMutta näytelmä ei olisi Koirakiven nuorisoseuran näytelmä, jollei siinä olisi kaikkien pitämä kylän oma poika, komedianosaaja sananhallitsija Jari Leppä. Ensi kesänä hän tuo tuulahduksen hallinnon ja politiikan huipulta, ministeri Kaaran roolissa. Uusia kasvoja tullaan näkemään mm. Teuvon mummoa, iloinen karjalaismummo, esittäjänä Mirva Koppi.\nEnsi-iltana heinäkuun ensimmäisenä päivänä Koirakiven kylässä Mäntyharjun ja Pertunmaan rajalla 5-tien välittömässä läheisyydessä ilahdutetaan katsojia yli kaksi- miltei kolmella kymmenellä kappaleella esim. Teuvo, maanteiden kuningas, Laura, Kyllikki, Sopivasti lihava, Tikapuut taivaaseen, Vasara ja nauloja, Mitä kuuluu – Marja-Leena, Elämää ja Muotitietoinen ja monia muita Leevi and the Leavingsin tämän päivän radiohittejä -tietysti myös Raparperitaivas ja Onnelliset.


Saako kissaa pitää irti taajamassa? -...\nJulkaistu 24.6.2015 13:30 Muokattu 6.9.2018 10:46\nJärjestyslaissa luetellaan paikat, joissa kissat ja koirat eivät saa kulkea irrallaan. Näiden paikkojen ulkopuolella ei kissan vapaana liikkumista rajoita mikään laki taajama-alueellakaan. Kuvan kissa ei liity juttuun. Arkistokuva.\nToimitukseemme on tullut lukijoilta kysymyksiä siitä, saako kissa kulkea taajama-alueella vapaana, vai onko se pidettävä kytkettynä.\nJärjestyslain 14. pykälän mukaan kissaa ja koiraa ei saa päästää kytkemättömänä kuntopolulle tai muulle sen kaltaiselle juoksuradalle, yleiselle uimarannalle, lasten leikkipaikaksi varatulle alueelle, elintarviketorille, yleiseen käyttöön kunnostetulle ladulle tai urheilukentälle, jollei se ole erikseen sallittua.\n– Tämä on kysymys, johon todennäköisesti ei ole olemassa yksiselitteistä ratkaisua. Järjestyslaki ei siis kiellä pitämästä kissaa vapaana, mutta laki kuitenkin velvoittaa omistajaa huolehtimaan, että irrallaan oleva kissa ei mene naapuritalon tai -taloyhtiön pihalle eikä järjestyslaissa erikseen lueteltuihin kiellettyihin paikkoihin. Laki on tältä osin tosi epäselvästi laadittu niin kissanomistajien kuin muidenkin ihmisten kannalta, sanoo ylikomisario Petri Isokuortti Itä-Suomen poliisin Mikkelin poliisiasemalta.\nRistiriita lain ja sen noudattamisen välille syntyy Isokuortin mukaan siitä, että kissaa ei voi vahtia eikä opettaa pysymään määrätyllä alueella. Niinpä kissa saattaa rikkoa lakia omistajansa tietämättä.\n– Kun kissan päästää irti, se menee sinne, minne se menee. Sillä on semmoinen luonne. Kissa on erilainen kuin koira, Isokuortti toteaa.\nIsokuortti muistuttaa, että jos omalla pihalla liikkuu vieraita kissoja, niitä ei pidä tulkita villeiksi tai villiintyneiksi tai omistajansa hylkäämiksi, eikä niihin saa soveltaa esimerkiksi metsästyslaissa säädettyä villiintyneen kissan tappo-oikeutta.\n– Kissan voi ottaa kiinni, mutta sitä ei saa millään tavalla vahingoittaa, vaan se pitää palauttaa joko omistajalleen tai toimittaa löytöeläintaloon, Isokuortti tähdentää.\n– Vaikka mikään laki ei kiellä kissoja kulkemasta vapaana, eläinsuojelijat toivovat, että kissat pidettäisiin taajamissa kiinni. Tämä olisi suotavaa jo ihan kissan oman turvallisuuden takia, tähdentää Suomen eläinsuojeluyhdistyksen eläinsuojeluneuvoja Marja-Liisa Kotro Savonlinnasta.\nKotron mukaan irrallaan juoksentelevien kissojen turvallisuutta uhkaavat erityisesti liikenne, petoeläimet ja ilkeät ihmiset. Vapaana olevat kissat puolestaan tekevät tihutöitä muun muassa pissimällä ja kakkimalla luvattomiin paikkoihin sekä tappamalla pikkulintuja ja oravia.\n– Riittävän iso, katollinen aitaus on kissalle kaikkein paras ulkoilupaikka. Pitkässä hihnassakin kissaa voi kävelyttää, jos se on siihen pennusta pitäen tottunut. Vanha kissa harvoin uusia temppuja kovin hyvin oppii, Kotro sanoo.\nMikäli kissan kuitenkin annetaan olla taajamassa irti, tulee Kotron mukaan huolehtia siitä, että kissa on leikattu ja tunnistusmerkitty mikrosirulla sekä että sillä on panta kaulassa ja pannassa omistajan yhteystiedot.\nKotro tähdentää, että taajama-alueella vapaana liikkuvat kissat eivät ole villikissoja. Valtaosalla niistä on oma koti, jossa niitä hoidetaan ja ruokitaan hyvin.\n– Vieraita kissoja ei pidä ruveta syöttämään ja omimaan. Jos kissa alkaa luulla, että sillä on useita koteja, niin siitä häiriintyy sekä kissan että sen omistajien elämä, Kotro sanoo.\nLue uutinen villiintyneiden kissojen loukkupyynnistä täältä.\nKissaa koskevia lakeja ja asetuksia:


Paavalinko näkemys lopun ajoista\nPaavalinko näkemys lopun ajoista?\nOte Paavalin Tessalonikalaiskirjeestä 1.Tess. 4:10-18.\nMutta me kehotamme teitä, veljet, siinä varttumaan yhä enemmän ja katsomaan kunniaksenne, että elätte hiljaisuudessa ja toimitatte omia tehtäviänne ja teette työtä käsillänne, niin kuin olemme teitä käskeneet, että vaelluksessanne olisitte säädylliset ulkopuolella olevia kohtaan ettekä olisi kenenkään avun tarpeessa.\nEdellä olevat kehotukset ovat yleviä ja yleispäteviä. Kehotus välttämään avun kohteeksi joutumista viitannee siihen, että ihminen pysyy sillä tavoin vapaana toisten vaikutusvallasta.\nKirjeessä seuraa yllättäen viisi omituista eskatologista kuvausta, jotka tekstin kokonaisuuden huomioiden vaikuttavat Paavalin jälkeisiltä lisäyksiltä.\nMutta me emme tahdo pitää teitä, veljet, tietämättöminä siitä, kuinka poisnukkuneiden laita on, ettette murehtisi niin kuin muut, joilla ei toivoa ole.\nJo ensimmäinen lause sulkee pelastuksen piiristä kaikki ulkopuoliset, jotka Paavalin aikoihin muodostivat ehdottoman valtaenemmistön.\nSillä jos uskomme, että Jeesus on kuollut ja noussut ylös, niin samoin on Jumala Jeesuksen kautta myös tuova pois nukkuneet esiin yhdessä hänen kanssaan.\nLauseen looginen päättely on täysin keinotekoista. Jeesuksen ylösnouseminen ei sellaisenaan pakota Jumalaa tuomaan esiin kuolleita. Esiin tuominen Jeesuksen kanssa ja kautta vaikuttavat lähinnä seurakunnissa myöhemmin syntyneiltä konkretisoinneilta.\nKirje siirtyy pian tapahtuvan lopun aikaan, joka on jo lähes kahdentuhannen vuoden ajan todettu täysin virheelliseksi ja perusteettomaksi. Tämä ei tietenkään poissulje sitä tosiasiaa, että muodollisen elämän mahdollisuudet katoavat tältä pallolta viimeistään kahden miljardin vuoden kuluttua, kun auringon polttoaine alkaa loppua.\nJokaisen persoonan edessä on myös henkilökohtainen viimeinen päivä täällä maallisessa elämässä ja sen suomissa mahdollisuuksissa. Sen jälkeen hän joutunee ominaisuuksiensa mukaisiin psyykkisiin tiloihin, kuolleiden piireihin. Ruumiin siunauksessa mainittava "viimeisenä päivänä herättäminen" on todettu varsin myöhäiseksi tulkinnaksi. Perinteisen käsityksen mukaan kuollut jatkaa elämäänsä välittömästi ruumiista erottuaan - tosin ei entiseen tapaan.\nKirje päättelee loogisesti, että nämä fyysisestä ruumiista vapaat voivat reagoida ja liikkua hieman nopeammin yläilmoissa.\nSillä itse Herra on tuleva alas taivaasta käskyhuudon, ylienkelin äänen ja Jumalan pasuunan kuuluessa, ja Kristuksessa kuolleet nousevat ylös ensin;\nEskatologian varsinaisen tapahtuman kuvaus on kovin fyysinen, pahasti ihmisen mielikuvituksen tuotteelta vaikuttava. Siinä ei kuitenkaan mennä samanlaisiin, tolkuttomiin yksityiskohtiin kuin Ilmestyskirjassa. Sekin kuitenkin lienee oikeilla jäljillä siinä, että sekä ilmenneen elämänmuodon perusteiden alku (alkuräjähdys) että sen loppu (auringon tuhoutumisen myötä) tapahtuvat eräänlaisen tulen kautta. Mystikko Jakob Böhme toteaa, että tulesta alkunsa saanut myös päätyy tuleen, mikäli se ei sitä ennen ole päätynyt valoon (40 kysymystä sielusta).\nKristuksessa kuolleet tarkoittavat sellaisia, jotka ovat "kuolleet katoavan suhteen" ja saavuttaneet sisäisesti jumalallisen, ajattoman ja katkeamattoman tietoisuuden. He ovat jo nousseet ylös, joten väittämä ei perustu sellaiseen tietoon, jota Paavalilta voitaisiin perustellusti odottaa.\nsitten meidät, jotka olemme elossa, jotka olemme jääneet tänne, temmataan yhdessä heidän kanssaan pilvissä Herraa vastaan yläilmoihin; ja niin me saamme aina olla Herran kanssa. Niin lohduttakaa siis toisianne näillä sanoilla.\nEdellisen kaltainen kollektiivinen ylösnosto ei perustu juuri muuhun kuin seurakunnalliseen toiveajatteluun - lisäksi todennäköisesti huomattavasti Paavalin jälkeiseen.\nSuomalainen Paavali-asiantuntija, tohtori Kari Kuula tulkitsee Paavalin pelastusnäkemystä:\nettä se tapahtuu Kristuksen ja Hengen välityksellä. Kristus tulee ihmiseen ja välittää tälle Jumalan pelastavan läsnäolon. Hän siirtää ihmisen synnin ja muiden tämän maailman valtojen alta omaan läsnäoloonsa ja vaikutuspiiriinsä, jolloin synnin mahdin täytyy väistyä. Asia voidaan ilmaista myös Hengen saamisen näkökulmasta.\nNäiltä osin näkemys vaikuttaa varsin yleispätevältä, jopa yleisuskonnolliselta, mikäli Kristus tulkitaan puhtaasti henkiseksi prinsiipiksi, jonka kanssa sisäiseen yhteyteen - tai pikemminkin ykseyteen - inhimillinen tajunta voi parhaimmillaan yltää. Se edellyttää syntymistä ylhäältä, Kristuksen pukemista ylleen, jossa henki voi ilmetä inhimillisen olemuksen kautta.\nMutta pastori Kuula vielä jatkaa tulkintaa:\nettä kun lopunajallinen Henki valtaa ihmisen, hän tulee pelastuksen ajan voimista osalliseksi ja vapautuu tämän maailmanajan valtiaiden otteesta. Tätä näkemystä kutsutaan partisipatoriseksi soteriologiaksi: pelastus on osallisuutta tai yhteyttä Kristukseen ja Henkeen.\nTässä kohdin dosentti lähenee valitettavasti kirkollista perinnäisajattelua, jossa unohdetaan evankeliumien yksilöllinen sanoma - kaidat tiet ja ahtaat portit - ja käytetään Kristusta kuin Troijan hevosta välineenä taivaaseen pääsyyn muodollisen yhteyden nojalla.\nPartisipatorinen soteriologia on hieno, vierasperäinen nimitys, joka osoittaa, että teologit ovat tutustuneet asiaansa myös vierailla kielillä. Mikäli filosofi Nietzsche eläisi, saattaisi hän todeta, kuten aikansa saksalaisista runoilijoista, että "he samentavat vetensä näyttääkseen syvemmiltä".\nSillä henki on ikuinen ja jakamaton. Se ei kohdistu alkuun tai loppuun (koska ei ole ajallinen). Henki ei varsinaisessa mielessä valtaa inhimillistä tajuntaa muuta kuin silloin, kun mieli on kypsä ja valmis täysin ehdoitta väistymään sen tieltä, jolloin se kadottaa oman itsekeskeisen elämänsä.\nSeurakunnallis-kirkollinen pelastusnäkemys tulkitsee mielellään (omaa asemaansa ajatellen) niin, että pelkkä sanallinen tai muodollinen yhteys tai jäsenyys (kaste) riittää hyvin ikuisuuden takeeksi. Tällaiselle näkemykselle on lähes mahdotonta löytää pitävää perustaa suoraan evankeliumeista, joissa jo opetuslapseuden vaatimukset esitetään varsin ankarina.\nOlisi jo korkein aika luopua kaikista eskatologisten teemojen suoraviivaisista tulkinnoista. Saattaa olla niin, että ne edustavat suurelta osin konkretisoituja ja väärin ymmärrettyjä käsityksiä kaiken hengellisen opastuksen tarkoituksesta johtaa ihminen sisäiseen tilaan, missä henkinen voi tulla esiin itsenään - Kristuksen toisena, kyseisen yksilön kannalta ainoana merkittävänä tulemisena.\nTämän toteutumisen mahdollistamiseksi Matteuksen evankeliumi esittää täydellistä sisäistä puhtautta ja mielen vapautumista luonnollisista puolustusmekanismeistaan, kuten väkivaltaisuudesta. Samoin se vaatii sisäistä vapautumista kaikista muodollisen elämän ehdollistumista - "ns. rikkauksista".\nMyös Johanneksen evankeliumi edellyttää yksilön täydellistä muutosta, ylhäältä syntymistä, jonka tulee johtaa tietoiseen, välittömään ja välityksettömään ykseyteen ja yhdistymiseen hengen kanssa. Kyse on sisäisestä samaisuudesta, yhdestä ja samasta Jumalan poikuudesta: sillä todellisessa (totuuden)hengessä ei ole, eikä voi ollakaan minkäänlaista erotusta.\nJohanneksen evankeliumin onneton kohta (20:22-23), jossa Jeesus kuolemansa jälkeen "puhaltaa" heihin kaikkiin Pyhän Hengen ja antaa valtuudet tuomita ja pelastaa ihmisiä, vaikuttaa siten täysin evankeliumien ydinsanoman vastaiselta, seurakunnalliselta "mainoskatkolta".\nPaavali puhui muutoksesta, jossa ensimmäisestä Aadamista, elävästä sielusta, muodostuisi kerran viimeinen Aadam, eläväksi tekevä henki. Hän totesi, että hänen aikanaan kaikki olivat (ihmiset keskimäärin) vielä ensimmäisen Aadamin kaltaisia, joten ihmisyyden tarkoituksen täyttymys oli vielä hyvin kaukana tulevaisuudessa. Tämän todentaminen ei pitäisi olla vaikeata tänäkään päivänä.\nKaikessa elämässä ja luonnossa kasvu johtaa kukoistukseen. Sato siirtyy siemeneksi tai aihioksi uutta kasvukautta varten. On oletettavaa, että ihmisyyden suhteen pätee aivan sama periaate sekä yksilöllisessä että kollektiivisessa mielessä. Kun viimeisen Aadamin kehitysaste on riittävässä määrin saavutettu, ilmennys (tietoisuuden peili) on tehtävänsä suorittanut ja tulee viimeinen päivä, jolloin muodolliset ilmennykset purkautuvat ja kypsynyt sato siirtyy periaatteelliselle (henkiselle) tasolle, lähtömalliksi kaukaiselle uudelle ilmennykselle.\nJohannes 12:50 toteaa, että Isän käsky on iankaikkinen elämä. Elämä sinänsä on luonteeltaan ikuista, mutta sen rajalliset ilmentymät ovat syklisiä aikakausia - "iankaikkisuuksia".\nMonissa itämaisissa uskonnoissa on jo kauan ennen kristinuskoa esiintynyt näkemyksiä elämän perimmäisestä ikuisuusluonnosta sekä ajallisten ja muotoperäisten ilmennysten syklisyydestä. Samoin elämänmuotojen ja olosuhteiden vaihtelusta vuorovaikutuksessa tietoisuudessa tapahtuviin muutoksiin.\nSaattaisi olla niin, että kristillisyyttä vanhempia ajatusmuotoja on aikojen saatossa kulkeutunut juutalaisuuteen ja sen välityksellä kristillisyyteen, jossa niitä on sovitettu aivan liian lyhyisiin aikapuitteisiin ja päädytty lähiaikoina odotettavissa olevaan maailmanloppuun.


Nyt on aika! - Kalaasi\nHortoilu on hyvä aloittaa juuri nyt ja nokkosia riittää joka kokille. Kokkaa kevään maukkain keitto ja tarjoile se kalavartaiden kanssa.\nPoimi nokkoset sopivasta paikasta, vältä suurten teiden varsia ja teollisuusalueita\nn. 11/2 l nokkosen lehtiä\n1. Huuhdo nokkosten lehdet ja ryöppää eli kiehauta ne nopeasti. Valuta ja pilko lehdet.\n2. Kuumenna rasva kattilassa ja sekoita vehnäjauhot hyvin joukkoon, kääntele ja kiehauta, mutta älä ruskista.\n3. Kaada joukkoon kuuma kasvisliemi vähitellen, koko ajan sekoittaen.\n4. Lisää joukkoon nokkoset, suola, pippuri ja kerma.\n5. Hauduta keittoa vielä 5 – 10 minuuttia ja tarkista maku.\n500 g siika-, ahven- tai haukifileetä\n1. Paloittele kalafileet suupaloiksi ja pujottele ne varrastikkuihin.\n2. Kuumenna voi pannulla ja kypsennä kalavartaita molemmin puolin muutaman minuutin ajan. Mausta vartaat suolalla, ruohosipulisilpulla ja halutessasi yrtti-chiliseoksella. Ripottele päälle vielä seesaminsiemeniä.\n3. Asettele vartaat keittolautasille. Tarjoile lisänä keitettyjä kananmunia.\nin ahven, Arkeen, hauki, Keitot, Lisukkeet, siika


Stop for a minute: Tallinna\nHeippa taas pitkästä aikaa! Meillä ei oo netti toiminu pariin viikkoon lähes ollenkaan enkä oo jaksanu alkaa puhelimen kautta vääntää postauksia joten tän takia mun koneelta löytyy lähemmäs 600 muokattua kuvaa viime päiviltä eli nyt on paljon postauksia tulossa. Lähettiin tosiaan viime perjantaina äitin kanssa Tallinnaan pariks päivää, toi matka oli oikeestaan mun synttärilahja oli kyllä tosi kiva reissu!\nLähettiin aamulla puol ysin aikoihin kohti Helsingin satamaa, mä tykkään jotenkin tosi paljon laivamatkoista! Matkaan meni se pari tuntia ja oltiin yhen aikoihin sitten jo Tallinnassa.\nOltiin yks yö Tallink Spa & Conference hotellissa, toi oli kyllä tosi hieno hotelli josta löyty kans kivat kylpylätilat ja muuta!\nHeitettiin vaan tavarat hotellille ja lähettiin heti keskustaan päin, kierreltiin parit kaupat ja alettiin sitten ettii ruokapaikkaa. Oon halunnu tosi kauan käydä Vapianossa ja se tuli ekana vastaan joten mentiin sitte sinne. Oli kyllä mun mielestä tosi kiva paikka ja ruoka oli kans tosi hyvää, onko muuten Suomen Vapianoissa ruoka samanhintasta kun tuolla tuntu olevan tosi halpaa?\nPerjantaina oli onneks tosi hyvä ilma joten kierreltiin shoppailun jälkeen pari tuntia vanhassa kaupungissa.\nYks ihana uutuus ton Vapianon lisäks oli tää kuuluisa Frozen Yogurt, ihan sairaan hyvää ja mun mielestä toi on kyllä parempaa kun normaali jäätelö. Tehtiin tota kans eilen ite kotona ja siitä tulossa myöhemmin lisää!\nOltiin lähössä jo takas hotellille mut päätettiin vielä hypätä tommoseen junaan joka meni ympäri vanhaa kaupunkia, en olis ite jaksanu kävellä enää yhtään joten toi tuli just hyvään kohtaan.\nIllalla käytiin kattoo sen hotellin kylpyläpuoli ja käytiin syömässä jonka jälkeen vaan nukkumaan. Seuraavana aamuna heräiltiin rauhassa ja käytiin aamupalalla(♥) ja kierreltiin vielä parit kaupat ja sitten Suomea kohti.\nHirveesti mitään en ostellu, ei sillä että olisin oikeesti yhtään mitään tarvinnukkaan. Oikeestaan ainut mitä etin oli joku kiva jumpsuit, ja Terranovasta löysin tollasen aztec-kuvioisen. Samasta kaupasta ostin myös ihan perus hameen joka on tota samaa kuosia, ihan sairaan kivoja molemmat! Bershkasta ostin vielä tosi kivan kukkatopin, yritän laittaa noista parempaa kuvaa joku päivä. Mun viimenen hajuvesi loppu just sopivasti joten laivalta sain vielä ton Escadan Cherry in the airin, se tuoksuu ihan kesältä♥\n♥:lla Saija klo 15:06\nRoosa N 3. heinäkuuta 2013 klo 17.38\nOstin itekkin juuri tuon escadan hajuvede laivalta, rakkautta!<3


Luokka Ilmastointi 2021\nSiinä on 2-putki- ja 4-putki-tuulettimet. Heidän toimittamiensa putkilinjojen ilmeisen eron lisäksi ne ovat erilaisia ja toimivia.2-putkipuhaltimetJäähdytysjärjestelmän yksinkertaisin malli on piiri, jossa käytetään 2-putkipuhallinkäämiä.\nvaihtoehto CPU Smart Fan -tila on vastuussa puhaltimen suunnittelun tyypistä, jonka avulla voidaan määrittää puhaltimen nopeuden säätö.\nPuhaltimen nopeuden säätö SpeedFanin avullaKirjoittaja: Philippe Cazacov | 2008-09-08 | käyntiä 11702\ntunnisteet aiheista: rauta tyyppi: johto\nSopivan mikroilmaston luomiseksi useimmat yritykset käyttävät split-järjestelmiä. Mutta ensinnäkin on jo eilen teknisen ajattelun näkökulmasta toiseksi, että kaikki nämä laitteet eivät voi selviytyä tehtävistä.\nIlmavirran tehokkuus määrittelee huoneen mikroilmaston laadun, josta riippuu henkilön mukavuuden ja yleisen hyvinvoinnin taso. Huoneen sisältämän ilman on täytettävä tietyt happea ja hiilidioksidia koskevat normit.\nKylmäkauden viihtyisän mikroilmaston ylläpitämiseksi taloa pyritään varovaisesti eristämään. Tilat ovat vähemmän ilmastoituja. Kun yksityisen talon kattilahuoneen tuuletus hajoaa, syntyy hätätilanteet.\nHarvoin joka päivä, mainonnasta tai Internetistä, kuulemme uuden "ihmeen" syntymisestä ilmastoteknologian ystävällisessä perheessä.\nErittäin harvoin talojen asukkaat ajattelevat kunnolla asennetun ilmanvaihdon saatavuutta. Mutta se ei riipu ainoastaan huoneen mukavasta harrastuksesta vaan myös kotitalouden terveydestä.\nAksonometrinen kaavio lämmityksestä ja ilmanvaihdostaTekniset verkot edellyttävät laskelmien ja graafisen osan toteuttamista. Rakennuksen suunnitelman lisäksi sen julkisivu piirustuksissa kuvaa tiedonsiirtoaksonometriaa.\nKeittiön liesituulettimen ei tarvitse olla seinälle. Seinämien (tai seinien) lisäksi on yksi muunnelma muotoilusta - saaresta.Tämän luokan laitteet ovat useita kertoja kalliimpia kuin seinä, mutta valinta on pienempi, mutta joissakin tapauksissa kannattaa valita ne.


Videot – TopLine Media\nEsitettävästä asiasta voidaan tehdä vaikka näytelmä, lyhytelokuva tai keskustella asiasta haastattelun tai paneelikeskustelun muodossa. Monelle asiantuntijalle haastattelu on paljon rennompi muoto, jossa kameroiden läsnäolon voi parhaimmillaan unohtaa.\nVideota kannattaa aina rikastuttaa erilaisilla kuvilla, animaatioilla, graafisilla elementeillä tai taustakuvituksella niin, että ne tukevat ja vahvistavat omalta osaltaan kerrottavaa viestiä. Nykytekniikalla voit itse helposti valita miljöön tai jopa aikakauden, jossa esiinnyt.\nVideota monin tavoin\nTeemme erilaisia videoita puhuvan pään lisäksi tai tilalle. Klikkaa otsikkoja ja lue lisää tavoista tehdä videotuotantoa.\nKun haluat tallentaa tapahtuman, esityksen tai luennon\nKun haluat esitellä asiasi, tuotteesi ja palvelusi konkreettisesti\n03. Haastattelut ja paneelikeskustelut\nKun haluat esitellä useita eri näkökulmia samanaikaisesti\nKun haluat esitellä tai opettaa ohjelmistoja havainnollisesti\n05. Näytelmät ja elokuvat\nKun haluat kertoa asiasi tarinan muodossa\nTaltioinnin ja käsikirjoitetun videon ero on se, että taltioinnissa tallennetaan esitys sellaisenaan mahdollista jälkikäsittelyä varten. Se voidaan myös julkaista sellaisenaan. Katsojan mielenkiinnon ylläpitämiseksi tallenne kannattaa kuitenkin pilkkoa pienempiin osiin.\nSuorat lähetykset ovat muodikasta nykypäivää. Usein toimivampi vaihtoehto livelähetyksille on hyvin suunniteltu ja käsikirjoitettu nauhoitus, joka teknisesti vain jaetaan kaikille samaan aikaan. Livelähetyksen tuntua voidaan lisätä esimerkiksi ottamalla käyttöön reaaliaikainen chatti – tai järjestämällä esityksen jälkeen erillinen kyselytunti asiantuntijoille. Näin varmistat sekä laadukkaan viestin että kyselymahdollisuuden.\nTaltiointi on eräänlainen livetilaisuuden jälkilähetys ja siksi se sopii erityisesti seminaarien, tapahtumien tai esitysten videointiin.\nKuva kertoo enemmän kuin tuhat sanaa ja video enemmän kuin tuhat kuvaa. Video on tuttu ja turvallinen tapa esitellä… no, lähes mitä vaan. Videon viestiä voidaan vahvistaa ja rikastuttaa erilaisten tehokeinojen avulla. Videoon voidaan myös yhdistää animaatioita tai animaatioon videoita – näin saadaan aikaan vaikuttava ja erottuva esitys.\nHyvin käsikirjoitetut videot ovat edelleen yksi parhaita tapoja saada viesti perille.\nHavainnollinen, tuttu ja tehokas\nHaastattelut ja paneelikeskustelut ovat kiinnostava ja helppo tapa esitellä asioita. Haastattelun etuna on se, että haastattelija huolehtii siitä, että kaikki oleellinen asia tulee varmasti sanotuksi. Haastattelija voi myös parhaimmillaan rentouttaa esiintyjän puhumaan luonnollisesti kameran edessä.\nPaneelikeskustelussa erilaiset näkemykset ja mielipiteet tulevat monipuolisesti esille. Asiantuntevan vetäjän johdolla keskustelu sujuu juohevasti ja mukaansa tempaavasti.\nHaastattelut ja paneelikeskustelut ovat luentoja luontevampi tapa esitellä uusia asioita ja näkökulmia.\nKuvaruutunauhoituksen avulla esittelet havainnollisesti ja tehokkaasti mitä tahansa ohjelmaa tai käyttöjärjestelmää omalta tietokoneruudultasi. Se sopii hyvin myös webinaarien, kokousten ja koulutusten tallentamiseen.\nKuvaruutunauhoitus toteutetaan esimerkiksi Skypen/Teamsin välityksellä, nauhoitukset voidaan tehdä vaikka suoraan työpisteeltäsi.\nVideo jälkikäsitellään ja siihen lisätään tarvittaessa tekstejä ja erilaisia efektejä. Niiden avulla saat katsojan huomion juuri oikealla hetkellä oikeaan kohtaan. Kuvaruutunauhoitukseen voi myös lisätä toista videokuvaa tai vaikkapa animaatioita.\nKuvaruutunauhoituksen avulla voit toteuttaa esimerkiksi havainnollisia video-ohjeita, perehdytysmateriaaleja tai vaikka tallentaa ”hiljaisen tiedon” vuorovapaalle tai eläkkeelle jäävän henkilön työtehtävistä.\nTallenna kokoukset ja koulutukset\nOscarin arvoisia tarinoita\nTarinalliset videot ovat vaikuttava ja tehokas tapa kertoa asioista. Hyvät tarinat muistetaan pitkään. Tarinan avulla voit esitellä yritystäsi, tuotteitasi ja palveluitasi, tai kouluttaa henkilöstöäsi ja asiakkaitasi. Hyvin kirjoitettu tarina on kuin pieni elokuva.\nTarinoita voi olla useita tai niistä voi koostua sarja, joka koukuttaa katsojansa. Katsoja voidaan myös osallistaa tarinaasi: Hänelle voidaan antaa sen edetessä erilaisia vaihtoehtoja, jotka vaikuttavat tarinan juonen kulkuun ja mahdollisesti myös lopputulokseen.\nNäytelmävideoihin voidaan yhdistää muitakin elementtejä aina animaatioista digitaalisiin efekteihin. Tai voihan elokuvan tehdä animaationakin.\nNäytelmät ja elokuvat ovat mukaansatempaava ja vaikuttava tapa koukuttaa katsojansa. Ne ovat omimmillaan brändityössä, perehdytyksessä sekä uusien tuotteiden ja toimintamallien lanseerauksessa.


Kurssille saa osallistua vain terveen, rokotetun koiran kanssa. Sairasta koiraa ei saa tuoda kurssille. Juoksuiset nartut ovat tervetulleita juoksuhousut jalassa. Pentukurssille saa osallistua rokottamattoman alle 12 viikkoa vanhan pennun kanssa, mikäli emän rokotukset ovat olleet kunnossa.\nKurssi toteutuu, mikäli ilmoittautuneita on vähintään kolme. Kurssi voidaan myös toteuttaa pienemmällä osallistujamäärällä, mikäli Ihana Koiruus niin päättää.\nKouluttajalla on oikeus poistaa häiritsevästi käyttäytyvä ohjaaja tai koira (esimerkiksi aggressiivisuus) kurssilta. Tällöin asiakkaalle palautetaan loppukurssin maksu.\nIlmoittautuneet lisätään uutiskirjeen saajiksi. Uutiskirje tulee noin kerran kuukaudessa sähköpostiin. Listalta voi poistua halutessaan ilmoittamalla siitä sähköpostitse ihanakoiruus@gmail.com. Voit myös itse muuttaa asetuksia omista tiedoistasi.\nKurssille ilmoittautuminen on aina sitova.\nMikäli haluat peruuttaa osallistumisesi kurssille, voit tehdä sen laittamalla sähköpostia osoitteeseen ihanakoiruus@gmail.com. Ihana Koiruus lähettää sinulle kuittauksen vastaanotettuaan peruutuksen.\nVuoden 2021 loppuun asti poissaoloista tulee ilmoittaa sähköpostitse viimeistään 6h ennen kurssikerran alkamista, jotta saa oikeuden korvata poissaolon korvauskerroilla. Korvauskerroista ilmoitetaan sähköpostitse. Poissaolon arvo on 15€ ja sen voi käyttää myös osana seuraavan kurssin/luennon/pentutreffien maksua. Mikäli et ole korvannut poissaoloasi vuoden loppuun mennessä, korvausoikeus päättyy. Raahessa vuonna 2021 kursseilla olleissa korvausoikeus jatkuu heinäkuuhun 2022 saakka.\n1.1.2022 alkaen poissaoloja korvataan vain koiran tai ohjaajan sairastumisen vuoksi. Poissaoloista tulee ilmoittaa viimeistään 6h ennen kurssikerran alkua. Vaihtoehtoina on toiselle kurssille siirtyminen kokonaan tai yksittäisen poissaolon korvaaminen toisella kurssilla. Muusta syystä johtuvia poissaoloja voi korvata ainoastaan luennoilla. Yhden kurssikerran arvo on 19€.\nPentukurssiin kuuluvaa ilmaista pentutreffikertaa ei voi korvata muulla tavalla.\nKurssimuutokset ja kouluttajan sairastuminen\nIhana Koiruus pidättää oikeuden muuttaa kurssin aikataulua tai kouluttajaa ja jos näin täytyy tehdä, siitä ilmoitetaan asiakkaalle. Asiakkaalla on oikeus perua osallistumisensa, mikäli aikataulu muuttuu hänelle sopimattomaksi Ihana Koiruuden tekemän muutoksen johdosta.\nKurssikerran kouluttajan sairastumisesta johtuvat kurssikertojen peruuntumiset korvataan ja korvauskerroista sovitaan erikseen jokaisen kurssin osallistujien kanssa. Ihana Koiruus tarjoaa vähintään viittä (5) eriä korvauskertaa ja mikäli yksikään tarjotuista korvauskerroista ei sovi, on vaihtoehtoina kerran korvaaminen toisella kurssilla tai kurssikerran arvon (kurssimaksu jaettuna kurssikertojen määrällä) mukainen lahjakortti.\nIhana Koiruus pidättää oikeuden muuttaa tai perua pentutreffit esimerkiksi ohjaajan sairastumisen, vähäisen osallistujamäärän (1-2 osallistujaa) tai yleisen epidemian/ pandemian/ Covid-19:n /muun vastaavan hätätilan vuoksi. Mikäli asiakas on maksanut pentutreffit ennen peruuttamista, niin peruuntuneen kerran voi korvata toisilla pentutreffeillä tai muilla kursseilla. Tarvittaessa raha palautetaan asiakkaan tilille.\nRokotusikäiset pennut tulee olla rokotettu rokotusohjelman mukaisesti.\nLuentojen ehtoja on muutettu 1.12.2021 kohdassa "Yleistä".\nIlmoittautumalla luennolle hyväksyt, että nimimerkkisi/nimesi Teamsissa saattaa näkyä luentotallenteella, joka jaetaan osallistujille YouTuben tai jonkun muun sähköisen palvelimen kautta. Tämä ehto tulee voimaan 1.1.2022 jälkeen olevilla luennoilla.\nLuento maksetaan laskulla. Luentoa ei voi maksaa liikuntaseteleillä ellei niin erikseen mainita.\nIlmoittautumisehtoja on päivitetty 9.1.2022


Laitoskuntoutus Ventuskartano - Päihdekeskus Portti\nVentuskartanon laitoskuntoutus on tarkoitettu niille päihde-, peli- tai muista riippuvuuksista kärsiville, joille vieroitushoito tai avokuntoutuksen palvelut eivät ole riittäviä. Laitoskuntoutus tarjoaa asiakkaalle intensiivisempää hoitoprosessia ja/tai etäisyyttä sosiaalisesta ja fyysisestä ympäristöstä. Laitoskuntoutus tarjoaa asiakkaalle turvallisen ympäristön oman muutoksen vahvistamiseen. Yhteistyössä avohoidon kanssa asiakkaalle pyritään luomaan pitkäjänteinen tuki kuntoutumisprosessiin.\nKuntoutuksessa korostuu ihmisen kokonaisvaltainen kohtaaminen. Ihminen nähdään osana sosiaalista verkostoa, jonka merkitys korostuu kriiseissä ja ongelmanratkaisutilanteissa. Kuntoutus perustuu verkostotyöhön, yhteisöhoitoon ja ryhmissä käytettävään kognitiiviseen käyttäytymisterapiaan. Kuntoutuksen tukena on lääkärin ohjeistama lääkitys. Kuntoutuksen hintaan kuuluvat päihdeongelman hoitoon tarkoitetut lääkkeet.\nAsiakkaita varten on 12 yhden hengen huonetta ja lisäksi perheasunnossa on tilat 4-6 hengen perheelle. Yhteisessä käytössä ovat olohuone, ruokasali, sauna, kuntosali, lasten leikkihuone ja keittiö. Päihdekeskus Portin yhteiskäytössä on akupunktiohuone ja Neurosonic-tuoli.\nLaitoskuntoutuksen varaukset numerosta 0408068100\nTietoa kuntoutukseen tulevalle asiakkaalle tästä\nTavoitteena on asiakkaan kokonaisvaltainen tukeminen muutoksessa kohti päihde- ja peliriippuvuuksista vapaata elämäntapaa. Kuntoutuksen pituus vaihtelee 31 vrk ylöspäin. Kuntoutusaika määritellään yhteistyössä lähettävän tahon, asiakkaan ja laitoskuntoutuksen ohjaajan kanssa. Asiakkaita otetaan vastaan joka viikko ma-ke. Asiakkaalle laaditaan henkilökohtainen kuntoutussuunnitelma. Kuntoutus perustuu psykososiaalisiin kuntoutusmenetelmiin joiden tukena voidaan tarvittaessa käyttää lääkitystä. Muita kuntoutusjakson tavoitteita ovat mm. elämänhallinnan tukeminen, arjen taitojen harjoittelu, vuorokausirytmin vakiinnuttaminen, rauhoittuminen, omaan selvään itseen tutustuminen, tunteiden tunnistaminen ja itseilmaisu.\nKuntoutus tapahtuu ryhmässä ja jokaiselle asiakkaalle on lisäksi nimetty oma ohjaaja. Kurssin aikana on jäsennelty ohjelma ja käytössä on kognitiiviseen terapiaan pohjautuva kurssimateriaali. Ryhmä kokoontuu päivittäin. Päiväohjelmaan kuuluu lisäksi aiheisiin liittyviä iltatehtäviä ja luentoja, filmejä, liikuntaa, yhteisön kokoontumisia, vapaamuotoista ohjelmaa, yhdessäoloa ja kodinhoitoon liittyviä tehtäviä. Jakson aikana järjestetään myös erikseen ryhmiä naisille ja miehille. Joka neljäs viikonloppu järjestetään asiakkaan läheisille läheispäivä.\nKuntoutusaikana tutustutaan vertaistukiryhmiin, sekä muihin tukimuotoihin. Laitoksessa vierailee säännöllisesti entisiä asiakkaita kertomassa omasta toipumisestaan. Omia asioita voi hoitaa sovituilla omien asioiden hoitovapailla. Kuntoutusaikana on myös mahdollisuus yhteen suunniteltuun kotiharjoitteluviikonloppuun. Kuntoutuksen aikana asiakkaalle järjestetään yksilöllinen verkostokokous. Seurantakokous pidetään 3 kk kuntoutuksen päättymisen jälkeen.


Tampereen Ev.Lut. Seurakuntayhtymä - Kalevan Kirkko, TAMPERE - Tampereopas\nTampereen Ev.Lut. SeurakuntayhtymÃ¤ - Kalevan Kirkko - Tampereopas\nEtusivu » Tampereen Ev.Lut. Seurakuntayhtymä - Kalevan Kirkko\nTampereen Ev.Lut. Seurakuntayhtymä - Kalevan Kirkko\nUskonnollista toimintaa, nähtävyys\nArkkitehtonisesti vaikuttavan Kalevan kirkon pienet yksityiskohdat rakentavat taideteosmaisen kokonaisuuden. Kirkko on monitoimikeskus, jonka kolmesta kerroksesta löytyy kokoontumispaikkoja kaikenikäisille.\nKalevan seurakunta perustettiin 1953, mutta seurakuntalaiset saivat odottaa jopa 13 vuotta oman kirkon saamista. Suunnittelulautakunta julisti kilpailun, jossa tilattiin monumentaalinen kirkkorakennus Kalevan kaupunginosaan. Kilpailun tuloksena jatkokäsittelyyn otettiin Reima Pietilän ehdotus.\nKalevan kirkon rakennustyöt kestivät vuodesta 1964 vuoteen 1966 saakka. Kirkon arkkitehteina toimivat Reima ja Raili Pietilä. Reima Pietilä haki kirkolle muotoa vanhasta kristillisestä symbolista, kalasta. Tämä näkyykin erityisesti kirkon yleismuodossa. Ulkoapäin kirkkoa verhoaa luonnonvalkoinen tiili.\nKalevan kirkon sisätiloissa tilan ja vapauden tunne on saatu aikaan korkeilla, itseään toistavilla arkkitehtonisilla ratkaisuilla. Kirkossa käytetyt värit, valkaisematon pellava ja suomalainen mänty lisäävät tilan tunnetta. Ominaista kirkolle ovat myös valoisuus, näköesteettömyys ja suorakulmattomuus. Kalevan kirkon jokaiset pienet yksityiskohdat rakentavat taideteosmaisen kokonaisuuden. Kirkon esineistö onkin myös arkkitehti Reima Pietilän suunnittelemaa.\nKALEVAN KIRKON TILAT\nKalevan kirkko on suosittu ehtoollis- ja jumalanpalveluskirkko. Se on monitoimikeskus, jonka kolmessa kerroksessa on kokoontumispaikkoja lapsista ikäihmisiin. Kirkon kappelia käytetään paljon hiljentymistilana.\nKolmekymmentä metriä korkea kirkkosali on Kalevan kirkon vaikuttavin tilaratkaisu. Useat lattiasta kattoon ulottuvat ikkunat avaavat näkymän ympäröimään maisemaan. Kohti korkeuksia kurottautuvat kuusitoistametriset urut korostavat salin avaruutta.


Ainutlaatuinen Purjehdustaidot-kirja opastaa purjehtimaan - spv.fi\nSuomen Purjehdus ja Veneily ry (SPV) julkaisee Royal Yachting Associationin (RYA) monipuolisen Purjehdustaidot-kirjan, joka opastaa harrastuksen aloittamiseen.\nKirja ilmestyy 11. joulukuuta.\nTILAA KIRJA: spv.fi/purjehdustaidotkirja/. Hinta: 36 euroa (seurat ja seurojen jäsenet saavat alennuksen).\nRoyal Yachting Association (RYA): RYA on Isossa-Britanniassa toimiva järjestö, joka ajaa purjehtijoiden, purjelautailijoiden, moottoriveneilijöiden, nopeusveneilijöiden ja muiden vesilläliikkujien etuja paikallisella, kansallisella ja kansainvälisellä tasolla.\nSuomen Purjehdus ja Veneily ry (SPV) on suomalaisten veneilyseurojen etujärjestö, joka toimii purjehduksen ja kilpaveneilyn lajiliittona sekä kehittää ja valvoo purjehdus- ja veneilyharrastuksen edellytyksiä Suomessa. Yhteistyössä seurojen kanssa SPV edistää veneilytaitoja ja kannustaa jokaista veneilijää kouluttautumaan osaajaksi.\nLisätietoa: Mirja Rosenberg, Suomen Purjehdus ja Veneilyn koulutuspäällikkö ja veneilykoordinaattori: 040 507 2953, mirja.rosenberg@spv.fi


Ledin kesto pp-takavalo - Elektroniikka - Suomi24 Keskustelut\nLedin kesto pp-takavalo\nVaihdoin uudet patterit Crescent-pyörän (alle 10 v vanha) takavaloon, sinne meni 2 AA-patteria.\nKun laitoin takavalon päälle, punaiset ledit paloivat erittäinheikosti. Sitten tutkin patterien kontakteja, jotain jousia myös, näitä yht. 4 kpl. Kytkimessäkään en huomannut mitään vikaa.\nVoiko ledi mennä huonoon kuntoon, kun takavaloa ei ole käytetty varmaan edes viime vuonna, ja pyörälläkin on ikää alkuperäisine valoineen jo lähemmäs 10 vuotta?\nMinulla on toinen pyörä kesäksi. Tässä Crescent pyörässä on nastarenkaat koko ajan päällä, enkä sitä usein käytä lumettomana aikana. Tosin kesäpyöräni on kalliimpi, hiilikuiturunkoinen Cyclo Cross tyyppinen, joten saan pelätä, että joku varastaa sen.\nLuultavasti olisi syytä ostaa uusi takavalo, mutta led-kysymys on silti kiintoisa. 20-30€ voisi maksaa kirkasledinen takavalo. Täytyy alkaa tutkimaan nettikauppoja.\nAi niin, olisihan se mahdollista korjata tuo valaisin, jos tietäisi mikä osa siitä on hajonnut. Onko tuossa joku driveri kuten 220V isommissa ledivalaisimissa? Jonkinlaisia komponentteja siellä näkyy olevan "vanerilevylle" aseteltuna.\nLEDit eivät mene silmin havaittavasti huonoon kuntoon, vaan syy ongelmiin on aina kytkennöissä tai ohjauselektroniikassa. Tietysti LEDit voivat hajotakin, mutta se on harvinaista ja eivät sitten pala lainkaan.\nOlethan mitannut patterisi jännitteen?\nUusikin saattaa olla tyhjä.\nPatterien jännite molemmilla uusilla on 1,61V. Käytin uusia pattereita.\nNs. piirilevyllä on yksi ainoa vastus (kai se on) ja katkaisija,\nei muita osia. Mittasin vastukselle arvon 18,3 Ώ.\nLaitoin molemmat kaksi patteria takaisin. Patterin pidikkeiden ulkosyrjiltä mittasin myös 1,61V, molemmat pidikeparit. Näkyyhän tuolla hapettumia pidikkeissäkin, sinivihreän väristä.\nLedit paloivat täyskirkkaina, kun yhdistin hyvin pienellä ruuvimeisselillä katkaisijaan liittyvät juotospisteet, joita näkyy vasemmalla yht. 6 kpl (2 vierekkäin 3 alekkain), seuraavasti:\nTuossa I voi olla yhden pykälän oikeallakin. I = meisselin kärki, yhdistää ylimmän rivin virran keskimmäiseen riviin.\nEikö tämä vaikutakin katkaisijan vialta, se on alas painettavaa mallia, ja kun painaa toisen kerran, niin nappi nousee ylös ja virta katkeaa. Nyt virta on hukassa molemmissa asennoissa. Kolvia minulla ei täällä kaupungissa ole, mutta jotenkinvalokatkaisija vaikuttaisi purettavalta.\nKuva josta näkyy katkaisijan juotokset, vihreä levy, unohtui pasteta takaisin:\nUlkokäytössä paristokotelo ja katkaisimet joutuvat koville. 10 vuotta on saavutus nykyelektroniikalle ulko-oloissa!\nOlisiko mahdollista vetää suoraan roikalla sähköt lampulle?\nmelkein kuin roikka\nUbuntu 14ään.sta ei löydy mitään ppa/takavaloa.\nVoisko joku antaa oikean osoitteen .\nTietokonepalsta on ihan muualla. Ainakin softapuoli.\nKytkimeksi reed-releputki (kielirele), jonka viereen mekaanisesti siirrettävä pieni supermagneetti aktivoi. Ei pääse kontaktipinta hapettumaan ulkoilmassa kun ulkoilma ei hermeettisesti suljetun lasiputken sisään pääse.\nPartco verkkokauppa tai käväisy Helsingin Malmilla, uutta liikkeen nimeä (omistajaa) en nyt muista. Olen siellä pari kertaa käynytkin, ennen oli liike Pohjois-Haagassa ja sitä ennen pari muuta paikkaa lähellä, sama liike ...\nSiinä taitaisi olla 5€ osilla mahdollista korvata vanha kytkin. Miten sen nyt toteuttaisi. Yksi halvin tapa olisi juottaa pari pientä johdonpätkää piirilevylle ja sitten laittaa vaikka jotkut Abiko-liittimet ulkopuolelle, uros ja naaras. Hiukan kömpelökäyttöistä.\nBikes.fi (Suomen polkupyörätukku) myy 10 € hintaan hiukan huonompaa takavaloa, lampussa on vain yksi punainen ledi, pääasia on heijastimen rooli. Sen saisin noin 1 km päästä maanantaina. Parempia saa esim. ebay.de, niitä katselinkin äsken.\nViikon päästä kävisin maalla, voisin hakea hyvän juotosasemani sieltä. En ole sitä käyttänyt varmaan kahta kertaa enempää, tilasin sen aikanaan Saksasta käytettynä. Silti se on kallis nykyisiin Bilteman sun muihin halpalaitteisiin verrattuna.\nPartcona se edelleen tunnetaan. Elgood-nimi liittyy pikemminkin tukkukauppaan. Omistajanvaihdos ei ole (kummallista kyllä) huonontanut pienasiakkaan palvelua.\nYlijännite voi rikkoa helposti LED-valoja. Ja laser-diodeja varsinkin.\nPyöräilystä oli joku poliisin juttu että: vähäpätöisiä rikoksia kuten muutaman tuhannen arvoisen polkupyöränkään varkauksia ei ole aikaa tutkia.\nTuskin on enää aikaa tutkia edes 20000EUR arvoisen autonkaan varkautta enää, niin vähänpätöinen rikos.\nAsia on koskenut myös minua. Vuonna 2006 minulta varastettiin 3000 € polkupyörä. Siinä oli vahva Kryptonite U-lukko, mutta paikka jossa se oli (kaupan edusta Helsingissä, vilkas paikka) oli huono, koska pyörätelinettä ei ollut. Joku oikein paksu ketju olisi ollut hyvä pitää aina mukana. Tuossa paikassa on jonkinlainen metallikaide, liian korkea jotta siihen saa helposti kiinni edes 180 cm ketjua. Pyörä oli kannettu pois, eihän siinä lukko auta. Olin ehkä noin puoli tuntia kaupassa asioilla.\nKun hälytin poliisit, ei niitä paikalle kyllä tullut. Rikosilmoituksen teon jälkeen asiaa oli määrätty tutkimaan joku poliisi. Vakuutus korvasi melko hyvin tämän räätälöidyn erikoispyörän.\nOstin uuden tilalle, mutta se ei ollut ollut mitenkää korvaava tälle varastetulle. Hinta oli taas n. 3000€. Minulla on Helsingissä kolme kallista pyörää ja yksi halpa pyörä. Kolmen kalliimman pyörän arvo uutena on yhteensä 6000€. Kaikki ovat tallella lämpimässä pienessä varastossa, jossa on läpinäkymätön puuovi.\nNyt kun ei ole työmatkapyöräilyä enää, olen passivoitunut ja pyöräily on jäänyt vähälle.\nTakalamppuja ei aina löydä Googlella, mutta laitoin ensin kaupan nimen, jonka muistin ja joka on aika lähellä minua, n. 3 km. Täällä on hyvä valikoima takavaloja, paristokäyttöisissä jopa parempi kuin Saksan ebay.de sivustolla. Pikainen ratkaisu on ostaa uusi. Risan korjaus jää myöhemmäksi, sen voisi tehdä ihan mielenkiinnosta. Takavalokatkaisijan vaihto.\nMinulla on pyörässäni vastaavanlainen takavalo.\nOngelmani on se etten saa lamppua avattua, jotta voisin vaihtaa paristot.\nMiten lampun saa auki?\nOlen poistanut ruuvin ja yrittänyt avata lamppua, en vaan saa sitä auki.\nOlisin kiitollinen neuvosta.\nVarmaan kannattaisi kysyä polkupyöraharrastajien palstalta. Osaavat neuvoa paremmin kun heillä on asiasta kokemusta.\nSuihkauta katkaisijan sisään sähkökontaktikliineriä ja renkuta katkaisijaa useita kertoja päälle ja pois. Todennäköisesti vain hapettumaa kontaktipinnoissa. Eihän nyt tällaisen pikkuvian takia tarvitse uutta ostaa vaikkei paljon maksaisikaan.\nOnhan noita himmeäksi kuolleita ledejä nähty. Aika tappaa, eivät olleet käytössä.


Muusikoiden.net - Keskustelu - Virvelin tekeminen napakaksi ilman vuotoja?\nAihe: Virvelin tekeminen napakaksi ilman vuotoja?\nJoo elikkäs ongelma on saada virveli napakaksi ilman ylimääräisiä haitsun tai pellin vuotoja. kaipaamaani napakkuutta saan kyllä kompuroimalla mutta siinä sivussa väkisinkin joku haitsu tai pelti lyö mukaan jossain vaiheessa ja se häiritsee liiankin kanssa, oli virveli raidassa sitte geitti tai ei. Liian jyrkällä geitillä taas virveli ei soi sitten yhtään. MItes ammattilaiset oikein tekee virvelin todella napakaksi ilman lisävuotoja??\n01.02.2013 19:05:32 (muokattu 01.02.2013 19:06:59)\nAsiaa pitäisi saada korjattua jo äänitystilanteessa. Virveli tulisi erottua rumpusetistä jo ennenkö mikkejä on aseteltu paikalleen. Hyvin soiva virveli ja hillitysti soivat pellit auttavat, kuten myös rumpali, joka osaa lyödä kalvoja lujaa mutta peltejä hillitysti. Mikrofonien valinta ja sijoittelu toki vaikuttavat myös peltien vuotamiseen, ja jonkinlaisia pieniä heijastusesteitäkin voi rakennella.\nJos äänitykset on jo tehty eikä mitään ole tehtävissä, niin sekaan voi miksata samplea, josta saisi hieman puhtaasti soivaa virvelin sointia ilman peltien vuotoa. Samplea voi kokeilla taltioida äänitettävästä setistä samalla mikkisetupilla, jolloin sekaan liittämistä ei pitäisi teoriassa huomata niin helposti.\nEDIT: niin, ja ammattilainen en ole, vaikka sellaisen mielipidettä kysyttiin :)\nVirvelimikin vuoto on kyllä mielestäni todella minimaalista, tähän panostettiin äänitysvaiheessa aika reilusti, myös pieniä heijastus esteitä rakennettii ja kokeiltiin mikkien sijoittelua. Karkeasti virveliraidan iskut tulevat n 15db kovemmalla kuin peltien hälinä virvelimikistä . Silti en saa virveliä haluamaani napakkuutta ilmat että pellit tulisivat häiritsevästi läpi. Jos on vinkkiä heittää esim hyviä kompura asetuksia tai muita miksauskikkoja niin olisin kiitollinen. Tällä hetkellä raidassa on kolme kompura plugaria hieman erilaisilla ja aika miedoilla asetuksilla.\n01.02.2013 19:41:44 (muokattu 01.02.2013 19:42:34)\nTulee mieleeni vain, että onhan se virvelin soundi ylipäätään halutunlainen? Jos sitä joutuu ihan loputtomiin ruuvaamaan haluttuun tulokseen päästääkseen, niin ehkäpä rumpuvalinta, kalvot tai vire on olleet vähän pielessä. Sit on tietty soittotekniikka toinen juttu: tiettyä soundia varten pitää lyödä tietyllä tapaa. Rokkihommissa ei oo ollenkaan pahitteeksi kolauttaa kantin kautta, siitä sitä jytää tulee.\nslasher: Virvelimikin vuoto on kyllä mielestäni todella minimaalista, tähän panostettiin äänitysvaiheessa aika reilusti, myös pieniä heijastus esteitä rakennettii ja kokeiltiin mikkien sijoittelua. Karkeasti virveliraidan iskut tulevat n 15db kovemmalla kuin peltien hälinä virvelimikistä . Silti en saa virveliä haluamaani napakkuutta ilmat että pellit tulisivat häiritsevästi läpi. Jos on vinkkiä heittää esim hyviä kompura asetuksia tai muita miksauskikkoja niin olisin kiitollinen. Tällä hetkellä raidassa on kolme kompura plugaria hieman erilaisilla ja aika miedoilla asetuksilla.\nHmm, Exhausted heitti jo aika pitkälti isoimmat pointit napakkuuteen liitttyen.\nItse väittäisin, että suurin osa noista "ameriikan napakkuus" virpoista ei ole sittenkään niin kompuroituja, kuin monet luulisivat. Ainakaan snare top. Sellainen "CLA-snaresaundi" näyttääpi tulevan siitä, että yläkalvoa kompuroidaan korkeintaan pari deppaa (jos sitäkään) hitaahkoatakkisella kompuralla (vaikkapa 5ms, nopeahko release 100ms) joka siis tuo esille ihan pikkuisen lisää atakkia virpasta. Ennen tätä virvelistä on tosin korostettu aika lailla yläpäätä. "Napakkuus" tulee pääosin siitä infernaalisesta yläpään määrästä. Myös pieni transientin särötys ennen yläpään korostuksia jeesaa. Tällöin se kompura loppupäässä tuontuu tuovan hieman lisää botnea seokseen.\nSuurin syy miksi monet käyttävät sampleja rokkihommissa johtuu pääosin siitä, että sitä yläpäätä saa lykittyä sinne niin paljon, kuin sielu sietää ilman, että haitsu sanoo pahasti. Mutta kyllä se siis on mahdollista saada varsin hyvä saundi ilman samplejakin (itsekkin pyrin äänittäessä tähän lähtötilanteeseen) jos tosiaan osaa ottaa huomioon nämä vuoto- ja soittotekijät. (viesti jatkuu seuraavassa postauksessa)\n01.02.2013 20:04:06 (muokattu 01.02.2013 20:05:47)\nAlakalvo sen sijaan kompuroidaan todella nopealla atakilla (vaikkapa alle 1ms) ja lisäksi geitataan niin, että se alkaa kuulostamaan oikastaan kohinageneraattorilta :D Ei sitten leikellä niitä botneja. Tärkeää on myös, että polariteetit on kunnossa lähimikkien ja overheadin kanssa.\nTuo on lähinnä se "tekninen" puoli asiasta. Tässä kohtaa virveli pitää olla jo soitettu hyvin (messinkivirvelit ovat monien rokkijätkien suosikkeja), ja sitä soitosta tulevaa napakkuutta ei sitten saa oikein millään muulla keinolla, kuin laittamalla sample sekaan jos sitä ei siellä alunperin ole.\nOli näköjään vääriä merkkejä tekstissä, kun mokoma meinasi poistaa tekstiäni.\n01.02.2013 20:06:11 (muokattu 01.02.2013 20:08:03)\nYleensä virvelin kompurassa on suhteellisen pitkä attack ja suhteellisen lyhyt release. Ihan muutaman dB:n gain reductionia menee yleensä. Joskus tulee käytettyä kompuraa enemmän muokkaamaan saundia ja sen perässä limitteriä enemmän volumen nostamiseen ja kovimpien piikkien siivoamiseen. Usein myös gate, joka ei kuitenkaan muteta signaalia kokonaan ja antaa virvelin soinnin tulla läpi. Joskus taas saundi voi olla tilamikeistä ja overeista jo niin valmis, että lähimikillä tuetaan vaan atakkia, jolloin gaten asetukset voi olla rajumpia.\nItse etenkin alkuaikoina törmäsin usein sellaiseen ilmiöön, että kompressoin virveliä aivan liikaa saadakseni sen kuulumaan muiden raitojen seasta, ja tällöin peltien vuotokin kasvoi älyttömäksi. Ongelma ratkesi, kun malttoi vaimentaa muita kanavia ja antaa virvelille sen tarvitsemaa tilaa, jolloin sen sai riittävän lujalle ilman mahdotonta kompressointia ja limitointia.\nSamplea voi myös laittaa sekaan siten, että vaikka mikistä tulee atakkia ja samplesta runkoa, jolloin säilyy enemmän oikean soiton nyansseja.\nKokeilin tossa samplea sekaan ni kyl se vaa toimii nii kivasti että taidan sen sinne jättää, vaikka ajatuksena oli että sampleja en käytä. kiva aika tuhti sample virvelin alamikin kans toimii todella hyvin , vielä ajoin molemmat samaan kompuraan niin tulee ihan toimiva yhdistelmä.\n02.02.2013 13:12:46 (muokattu 02.02.2013 14:52:52)\nSpedemix: Hmm, Exhausted heitti jo aika pitkälti isoimmat pointit napakkuuteen liitttyen.\nMä luulen, että se CLA soundi syntyy enemmänkin loistavista rumpaleista, laadukkaista, hyvin viritetyistä, tuotantoon sopivista rummuista jotka soivat akustisesti upeissa tiloissa, taltioidaan laadukkailla mikeillä helvetin laadukkaan signaaliketjun läpi. Tossa vaiheessa se on aivan yksi paskan hailee mitä siinä kompurassa lukee numeroina.\nMies on itsekin todennut, ettei jaksa välittää pikkuluvuista niin tarkasti. "Jos kuulostas hyvältä 3,7db buustilla, se kuulostaa ihan varmasti hyvältä myös 4db buustilla".\nE: Jos taas spesifisti miettii, niin tiloistahan toi "CLA-rumpusoundi" syntyy. Isoja huonesoundeja, paljon mattoa, sointia jota sitten vielä korostetaan kompuroilla ja kaiuilla.. Et sä jollain lähisnaren kompuroinnilla tollasta saavuta.\nE II: Tarkoitus ei ollut nyt siis mitenkään hyökätä sun kimppuun.. Tekstis vaan alkoi epäilyttävästi nojata mun silmissä siihen suuntaan, että muutamalla taikatempulla voidaan saavuttaa soundi joka nojaa mitä suuremmissa määrin lähtökohtaisesti äänilähteen laatuun.\nMitä yläpäähän tulee.. Sillon kun äänitetään nauhalle, hyvillä mikeillä, hyvällä hardiksella, sitä kirkkautta ja "järjetöntä yläpäätä" ilmestyy sinne ihan kuin itsekseen.. Sitä on jälkeen päin jollain plugareilla ITB hankala tuoda lisää.\n02.02.2013 15:05:25 (muokattu 02.02.2013 15:05:36)\nTosta voitte katsoa miten CLA äänittää rumpuja\nKaikki on soittajasta ja tilasta kiinni. Tai no ehkei ihan kaikki mut ISO osa.\nsaastara: Mä luulen, että se CLA soundi syntyy enemmänkin loistavista rumpaleista, laadukkaista, hyvin viritetyistä, tuotantoon sopivista rummuista jotka soivat akustisesti upeissa tiloissa, taltioidaan laadukkailla mikeillä helvetin laadukkaan signaaliketjun läpi. Tossa vaiheessa se on aivan yksi paskan hailee mitä siinä kompurassa lukee numeroina.\nNo prob. Siksi kirjoitinkin (tokaan postaukseeni), että tuo olikin lähinnä se simppeli tekninehkö puoli asiasta. Se saundi tosiaan on monen tekijän summa ja itse heitin nyt näköjään läppää siitä, mitä siinä aivan loppumetreillä (mahdollisesti) tapahtuu.\nEhkäpä postaukseni voisi tiivistää muotoon: "Voisimme melko varmasti olettaa, että sitä virvelin yläkalvoa ei ole kompressoitu ainakaan 20dB:tä, viimeistään siksi, koska CLA-sedän miksaamat rumpuraidat ovat niin hyvin soitettuja".\nsaastara: E: Jos taas spesifisti miettii, niin tiloistahan toi "CLA-rumpusoundi" syntyy. Isoja huonesoundeja, paljon mattoa, sointia jota sitten vielä korostetaan kompuroilla ja kaiuilla.. Et sä jollain lähisnaren kompuroinnilla tollasta saavuta.\nMenee hieman hiusten halkomiseksi (sallikaa tämä :D) jos sanon, että mielestäni tuo tilatekijä sedän miksauksissa on läsnä lähinnä vain silloin, kun sille on tilaa. :D Eli siis niissä kohdissa biisejä, joissa arri harventuu. Kitaravallien jyrätessä nämä asiat raidataan alaspäin pois sotkemasta saundia. Näin siis se "mitä luulen kuulevani sedän miksaamilla äänitteillä".\nsaastara: Mitä yläpäähän tulee.. Sillon kun äänitetään nauhalle, hyvillä mikeillä, hyvällä hardiksella, sitä kirkkautta ja "järjetöntä yläpäätä" ilmestyy sinne ihan kuin itsekseen.. Sitä on jälkeen päin jollain plugareilla ITB hankala tuoda lisää.\nTämä on totta. Kevyt transientin klippaaminen hyvällä etarilla ja yläpäätä vähän perään (vaikkapa sitten sillä iänikuisella 1073:lla) ja "ollaan jo aika pitkälti siellä".\nEnpä tiedä onko tällä nyt hirveesti väliä, mutta olen kuullut että CLA mielellään ottaisi vastaan täysin EQ:ttamattomia rumpuja ja hoitaisi sitten myös tämän "etaripuoli/särötysasian" ihan itse omilla vehkeillään. Kaipa sen voisi perustella kontrolloidummalla ympäristöllä; poistetaan yhtälöstä "äänittäjä"-muuttuja.\n04.02.2013 01:24:32 (muokattu 04.02.2013 01:26:59)\nThreshold sen verran alas että kompura vetää semmoista 10 db, Jos pellit tulee tässä asetuksessa liikaa niin kokeile nostaa sitä. Tsekkaa gaten release. Sais olla miel. 250 ms, mut usein pellit voi tulla läpi liikaa. Itse tykkään napakoituttaa virppaa reilulla attackilla, jotta isku tulee kunnolla läpi. Yli 10 ms ja release 100-200 ms saadakseni Loppusointia kompuroitua kuuluville.\nAina ei ole mahdollista äänittää hyvässä tilassa, jossa pääsee hyödyntämään tilamikityksiä, mutta plugareilla voit koittaa tehdä keinotekoista ambienssia konvoluutiokaiuilla ja early reflection asetuksilla. Joissakin paremmissa kaikuplugareissa on erilliset early reflection asetukset.\nParallel compression, tila impulssit yms. sample blending auttaa myös\nOikeesti älkää pelätkö samplejen kokeilemista niin vitusti. Niitä voi myös blendata joukkoon ilman että laittaa 100%.\nDisco Ensemblen uudessa sinkussa on muuten aikamoinen hevivirveli-sample läpi biisin....huhhuh


52-vuotias mies sai sydänkohtauksen nukkuessaan – koira aisti vaaran ja pelasti omistajansa hengen\nNewsner » Eläimet » 52-vuotias mies sai sydänkohtauksen nukkuessaan – koira aisti vaaran ja pelasti omistajansa hengen\nKoirilla on erinomainen kyky tuntea asioita, joita me ihmiset emme tunne. En tarkoita pelkästään koirien hyvää hajuaistia. Koirat tuntevat omistajansa hyvin. Ne tietävät ensimmäisenä, jos jokin on vialla.\nLemmikit voivat jopa pelastaa ihmisen hengen. Koirat ovat uskollisia eläimiä, jotka tekevät kaikkensa omistajansa hyväksi.\n52-vuotias Ken ei olisi hengissä ilman koiransa kykyä tunnistaa vaaratilanne ja reagoida nopeasti. Cheyenne-koira on amerikanpitbullterrierin ja labradorinnoutajan sekoitus. Koira tunsi, että hänen omistajallaan oli jokin hätänä.\nKuva: Eyewitness News WTVO WQRF\nKoiranomistaja nukkui kyljellään, kunnes hän heräsi keskellä yötä. Koira herätti omistajansa sikeästä unesta. Ken heräsi ja tunsi kovaa kipua rinnassaan. Hänen oli vaikea hengittää, koska rintaan sattui niin paljon. Ken ei ollut koskaan tuntenut mitään vastaavaa.\nKen ymmärsi, että hänen koiransa yritti viestiä jotain tärkeää. Cheyenne-koira ei nimittäin ollut koskaan aikaisemmin herättänyt omistajaansa keskellä yötä.\nKen hyppäsi autoon ja kiirehti lähimpään sairaalaan. Sairaalassa selvisi, että Ken oli saamassa vakavan sydänkohtauksen. Cheyenne-koira varoitti omistajaansa alkavasta sydänkohtauksesta.\nKen olisi voinut kuolla, mikäli hän ei olisi herännyt kesken kaiken. Vakava sydänkohtaus olisi voinut koitua miehen kohtaloksi.\n”Monet ihmiset eivät pidä pitbull-koirista, vaikka ne ovat oikein koulutettuina hyvin ystävällisiä ja uskollisia eläimiä”, sanoo koiranomistaja Ken.\nUskollinen koira pelasti omistajansa!


Thaihieronta varkaus treffi suomi24 / Kiinteät tissit\nSatakunta, löysin parhaan mahdollisen kumppanin Suomi24 Treffeiltä. Ei menny kun pari päivä kun löysin tältä sopivan kumppanin. Pirkanmaa, löysin kivan kaverin, jonka kanssa nyt treffailemme. Olen onnellinen ja niin on hänkin :D jozzukka 46v. Tampere, aivan ihanasti löytyi todellinen herrasmies.\nUusi thai hieronta, varkaus, suomi24, keskustelut Thai hierojat, varkaus, suomi24, keskustelut Onko minkälaista palvelua saatavilla? Miten ammattitaitoisia hierojia on? Suomi treffit kirjaudu thai hieronta varkaus. Tarjoamme helpon ja kattavan palvelun seuran etsimiseen nykyaikaisiin viestintävälineisiin kuten Kik, Skype, WhatsApp Hae ilmoituksista sopivaa seuraa sopivasta viestintävälineestä tai jätä ilmoitus omilla yhteystiedoillasi ja odota seuraa. Suomi, treffit, kirjaudu, thai Hieronta, varkaus Iskuri Kokemuksia, thai Hieronta, varkaus Suomi24 Treffit on kotimainen treffi -palsta. Olemme järjestäneet tuhansia suomalaisia treffejä jo vuodesta 2005. Vlc dieetti tupakka fetissi Peppu seksi suomi24 treffit mobiili.\nLesbo treffit hieroja lauttasaari - Xdaiting tornio Iskuri kokemuksia thai hieronta varkaus - Norwegian kampanjakoodi fonecta sä kuopio. Kesäkuu Loppi hevonen superseksi pissa kakka leikit ilmaiset porno elokuvat sexkuva kiimainen. Isoäiti seksi ilmaiset deittisivut, isoäiti tube Paras Suomalainen, porno, tube! Hieronta : 47101 HD videot. Siwa hämeentie 42 seksitreffit 24 / Cougared oulu Seksitreffit haku alaston suomi - Deitti24 nokia Jalkaa @ Max Sex Tube Seksiseuraa netistä vuonna 2018 Seksitreffit ilmaiseksi netistä Panoseuraa netistä - hanki ilmaista seksiseuraa, suomesta, seksiseuraa, pornovideoita ilmaista pornoa. Hierontakurssi helsinki bbw bondage. Escort in tallinn ilmaiset porno sivut. Maksullista seksiä koskevat seksiseuran haku ilmoitukset kielletty ilmoittamisohjeet. Leter etter kvinnelig venn med fordeler.\nPullukka nainen etsii seksiä, on ollut hiljaista jo vuosia ja seksiä tekisi. Thai hieronta salo kallaveden jätilanne. Alasti seksi tämä Mobiili Deitti. Tästä blogista löydät vinkkejä naisille ja miehille seuranhakuun ja seksiseuranhakuun netissä. Org realdoll anime porn pictures eroottista seuraa. Ilmaiset sexsi massage kouvola thaihieronta varkaus treffi suomi24 hierontaa turku paneskelu www sex tube. Keino eturauhanen hieronta seksiseuraa kuopiosta Vagina, tantra, hieronta, tampere Seksi Seuraa Helsinki Hot Girls Pornofilmi Naisen Ejakulointi Keino vagina tantra hieronta tampere. Löydä ilmaiseksi seksiseuraa alueeltasi. Pori kallaveden j tilanne ilmainen. Mies etsii miestä pk- seuraa tarjoavat kielletty Seksiseuran haku Seksitreffit. Lemmenlaiva dvd homoseksuaaliseen strip club in helsinki homoseksuaaliseen suomi 24 treffit ilmais seksi. Thai hierontaa kuopio seksilelut netistä - erottiset tarinat Ja Vanha 1 tiukka hoitsu livelinjat naisille ssuomi. Hot Girls tarjoaa korkeatasoista private stripteasea. Ccdeitti lihava alaston nainen oulu sex kallaveden j tilanne. Tällä kertaa listalla on esim nimimerkki pinkkisauva, joka etsii tietyntyyppistä seikkailuseuraa. Alla olevasta hausta löydät kaikki Turun AMK:n yhteis- ja erillishauissa mukana olevat AMK- tai ylempän AMK-tutkintoon johtavat koulutukset. Eroottinen hieronta helsinki aikuisviihde gay ilmainen. Org transvestiitti seuraa hotgirls tampere thai hieronta treffi gay sivut naisen. Brunette annen pillu seksiseuraa tallinna bianca perform butt 1 year ago 5 Blonde babe black latex 1 year ago 14 pics. Miehet ja naiset jutteleen! Pissailu pornokarhu isoäiti pissalla isoäiti ja miehet. Places, järvenp ä Beauty, cosmetic personal careSpaMassage service Järvenpän hieronta.\nOvet aukeaa kello 10:00 aamulla, ja sulkeutuu 20:00 illalla.


Toimitilainsinööri, Porvoon seurakuntayhtymä\nIlmoituksen osoite: https://tyopaikat.oikotie.fi/tyopaikka/1180676\nPalkkaus on KirVESTES:in mukaan palkkausluokka 602, jonka lisäksi maksetaan työkokemukseen perustuva vuosisidonnainen palkanosa, korkeintaan 15 %. Määräaikaisen tehtävän täytössä noudatetaan 4 kuukauden koeaikaa.\nHaku suoritetaan sähköisessä rekrytointijärjestelmässä osoitteessa www.porvoonseurakunnat.fi.\nHakemuksen viimeinen jättöpäivä on 4.10.2018 klo 15.00 mennessä.\nLisätietoja tehtävästä antaa hallintojohtaja Sari Mankinen, puh. 0400-156 257.\nPorvoon seurakuntayhtymän muodostavat Porvoon suomalainen seuralunta ja Porvoon ruotsinkielinen tuomiokirkkoseurakunta, joiden yhteinen jäsenmäärä on 35 786. Yhtymässä hoidetaan näiden kahden seurakunnan hautaustoimi, kiinteistö- ja talousasiat, sairaalasielunhoito, perheneuvonta sekä yhteinen henkilöstö- ja muu hallinto. Porvoon seurakuntien ja seurakuntayhtymän palveluksessa oli v. 2017 lopussa yhteensä noin 139 henkilöä.